b'\n_START_ARTICLE_\nTM 65 77\n_START_SECTION_\nOminaisuudet ja k\xc3\xa4ytt\xc3\xb6tarkoitus\n_START_PARAGRAPH_\nTM 65 77 on py\xc3\xb6re\xc3\xa4 ja v\xc3\xa4rilt\xc3\xa4\xc3\xa4n vihre\xc3\xa4 tai harmaa. Harjoituskappale on keltainen. Pintamateriaalina k\xc3\xa4ytet\xc3\xa4\xc3\xa4n lasikuitukangasta, joka est\xc3\xa4\xc3\xa4 helposti lohkeilevaa TNT-valua murenemasta. TM 65 77 on eritt\xc3\xa4in halpa ja yksinkertainen joten niit\xc3\xa4 voidaan tarvittaessa valmistaa todella nopeasti ja halvalla suuria m\xc3\xa4\xc3\xa4ri\xc3\xa4. Toimintavarmuutensa se s\xc3\xa4ilytt\xc3\xa4\xc3\xa4 Suomen maastossa s\xc3\xa4\xc3\xa4olosuhteista riippumatta niin kauan kuin tarve vaatii. _NEWLINE_Telamiina voidaan asentaa lumeen, maahan tai matalaan veteen ja sen p\xc3\xa4\xc3\xa4teht\xc3\xa4v\xc3\xa4n\xc3\xa4 on pys\xc3\xa4ytt\xc3\xa4\xc3\xa4 panssariajoneuvojen liike. Panssarivaunuista telamiina katkaisee telan ja vaurioittaa telapy\xc3\xb6r\xc3\xa4st\xc3\xb6\xc3\xa4, tehden ne liikuntakyvytt\xc3\xb6m\xc3\xa4ksi. Py\xc3\xb6r\xc3\xa4ajoneuvot (kuljetusajoneuvot, henkil\xc3\xb6autot jne.) se tuhoaa t\xc3\xa4ysin.\n_START_SECTION_\nAsentaminen ja poistaminen\n_START_PARAGRAPH_\nTelamiina 65 77 on suunniteltu voitavan asentaa maastoon, tielle, rantaveteen tai lumeen. Miinoitteissa telamiinojen et\xc3\xa4isyys toisistaan on oltava v\xc3\xa4hint\xc3\xa4\xc3\xa4n viisi metri\xc3\xa4, jolla pyrit\xc3\xa4\xc3\xa4n est\xc3\xa4m\xc3\xa4\xc3\xa4n telamiinoja r\xc3\xa4j\xc3\xa4ytt\xc3\xa4m\xc3\xa4st\xc3\xa4 toisiaan.'